gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl zh en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A lei de desenvolvemento rural ameaza competencias exclusivas da Xunta
Venres, sexta feira, 07 de outubro de 2022
Ambigüidade, falta de concreción ou invasión de competencias das comunidades autónomas, son algunhas das críticas á iniciativa do goberno español. Ao respecto, o BNG presenta no Congreso unha emenda á totalidade do proxecto.
Tags: Alfredo Suárez Canal BNG CiU emenda medio rural Olaia Fernández Davila PNV PP
"A ambigüidade na redacción desta norma permite que se produzan inxerencias do Estado nas competencias de xestión e execución das políticas sectoriais agrarias e de desenvolvemento rural", analizara o pasado mes de abril o conselleiro do Medio Rural, Alfredo Súarez Canal. Desde a consellaría consideran que se ben a Xunta comparte a filosofía coa que se impulsou desde o goberno español a "Lei para o Desenvolvemento Sostíbel do Medio Rural", a concreción da norma é decepcionante. Xa que logo, cualificase como deficitario o orzamento e advírtese de que mesmo se ameaza con meterlle man aos fondos europeos manexados directamente por Galiza.
Emenda á totalidade do BNG
"Pode supor a subordinación das políticas das comunidades autónomas para o medio rural ao programa do goberno español", explicou este luns Olaia Fernández Davila, deputada do BNG no Congreso.
Segundo a súa análise, no canto de recoller directrices marco, o proxecto do executivo español ameaza con condicionar a definición concreta de medidas que lle corresponde ao goberno galego e podería obrigar a someter as previsións de Medio Rural ás esixencias "contidas nese programa". Davila reprobou tamén que durante o proceso de elaboración do anteproxecto se prescindiu da colaboración das autonomías, limitada á solicitude dun informe non vinculante a través do Consello Sectorial para o Medio Rural.
Proxecto feito tomando como referencia "outras partes do Estado"
A deputada nacionalista censurou que o documento elaborado polo Ministerio de Agricultura erra desde a propia definición de "medio rural", cunha proposta "totalmente inadecuada para a realidade galega". "É unha definición realizada a partir dunha organización territorial propia doutras partes do Estado e non ten en conta o feito da dispersión poboacional galega", reprochou Fernández Davila.
"Dese xeito prodúcese o paradoxo de que Galiza, un dos territorios máis rurais do Estado, tería incluídos na lei só unha parte dos seus concellos e nunha posición moi inferior á media estatal". Indica a deputada galega que só se incluirían no medio rural 229 dos 315 concellos, o 72,7%, que representan o 82,4% do territorio e o 28% da poboación, "cando a nivel estatal estas porcentaxes son maiores".
PP, CiU e PNV tamén presentan emendas á totalidade
Desde o Partido Popular consideran que o proxecto se está tramitando moi apresuradamente e critican que se estabelecese a fin do prazo de presentación de emendas mesmo antes de que rematasen as comparecencias que teñen lugar na Comisión de Agricultura. Ao fío, propoñen afondar no debate parlamentario sobre a iniciativa para que poida saír adiante co maior consenso posíbel.
Por outro lado, CiU e PNV coinciden na posición do BNG e advirten dos conflitos competenciais posíbeis. Critican que non só se desenvolven proxectos que invaden competencias das comunidades autónomas, senón que se esquece a proposta de sistemas de coordinación que o eviten, por exemplo fixando con claridade o límite das responsabilidades de cada administración. Desde o PNV critican a concepción centralista coa que din que nace este proxecto.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto